Brasilianske Demian Maia står øverst på Emil Meeks ønskeliste, men også en av helgens kamper er av stor interesse for nordmannen.

Emil «Valhalla» Meek imponerte og sikret seg seieren i sin UFC-debut mot Jordan Mein i Toronto forrige helg.

Etter kampen var ikke nordmannen sen med å slenge ut navn på motstandere han gjerne vil møte i sin neste kamp.

Vil helst ha Maia

Sage Northcutt, Mickey Gall, CM Punk og Demian Maia ble nevnt. De to førstnevnte møtes til dyst førstkommende lørdag i Sacramento.

- Hva er grunnen til at du vil møte vinneren av kampen mellom Sage Northcutt og Mickey Gall?

- Egentlig har jeg lyst til å møte noen som er ranket blant de ti beste i min vektklasse i UFC. Jeg spurte om Demian Maia med en gang jeg kom inn i UFC, men da lo de bare av meg. Hvis jeg ikke får en høyt ranket motstander, har jeg lyst på det som gir meg mest publisitet.

(artikkelen fortsetter under tweeten)

Etter å ha sendt ut denne Twitter-meldingen, hvor han utfordrer vinneren av kommende helgs kamp, fikk Meek stort sett gode tilbakemeldinger. Andre mente en kamp mot Northcutt eller Gall vil være et steg ned.

Meek er imidlertid klar på at hvis han ikke kan få én av de beste, vil han ha den kampen som gir mest publisitet - og det er liten tvil på at mange øyne er rettet mot Sage Northcutt og Mickey Gall.

Les også: Det store intervjuet med Emil Meek

Fakta UFC-ranking Weltervekt ↓ Tittelholder: Tyron Woodley

1 Rafael Dos Anjos

2 Darren Till

3 Stephen Thompson

4 Colby Covington

5 Robbie Lawler

6 Kamaru Usman

7 Demian Maia

8 Neil Magny

9 Jorge Masvidal

10 Santiago Ponzinibbio

11 Donald Cerrone

12 Gunnar Nelson

13 Leon Edwards

14 Alex Oliveira

15 Dong Hyun Kim

Begge ble introdusert til UFC-fansen gjennom programmet «Dana White: Looking for a fight», der UFC-presiden Dana White reiser på små lokale MMA-stevner og leter etter talent. Gall fikk i tillegg mye publisitet da han møtte wrestling-superstjernen CM Punk i sin andre UFC-kamp.

- Northcutt har jo bevist hva han kan gjøre. Han har ikke fått de tøffeste matchene, men han har jo vunnet flere kamper i UFC, og det er veldig bra. Han har jo mye mer UFC-erfaring enn meg, selv om jeg nå har slått to råbra fightere. Sånn sett er ikke det noen mismatch, mener Meek.

- De blir nok veldig sett ned på av media, selv om de er veldig flinke, men selvfølgelig er topp ti-gutta mye tøffere enn de her, fortsetter han.

(artikkelen fortsetter under bildet)

POPULÆR: Sage Northcutt ble et kjent navn etter at han ble introdusert for UFC-fansen gjennom et reality-show. Foto: Ethan Miller (AFP)

Frykter ikke stjernen

På tredjeplass på UFCs weltervekt-ranking finner vi Demian Maia. Brasilianeren er jiu-jitsu-ekspert og har forbløffet fansen med fantastiske prestasjoner de siste årene.

Meek mener likevel at han vil ha en fair mulighet til å slå veteranen, som nå er ute etter tittelkamp.

(artikkelen fortsetter under bildet)

KOBRA: Demian Maia har gjort livet vanskelig for mange av sine motstandere, med fantastisk jiu-jitsu. Foto: Steve Marcus (AFP)

- Demian Maia er jo en sånn grappler som jeg har slått mange ganger. Han passer helt perfekt til stilen min. Det hadde vært en tøff match, og jeg kunne vokst veldig ved å få en så tøff motstander.

- Du har, som du sier, gjort det bra mot grapplere tidligere, men blir du ikke «skremt» når du ser hva han har gjort med Carlos Condit, Matt Brown og Gunnar Nelson i de siste kampene?

- Han er råbra, og får han meg der han vil ha meg, så er han jo bedre enn meg. Det er det ingen tvil om, men jeg er veldig god til å holde det der jeg vil ha det.

Vil pensjonere CM Punk

På spørsmål om hva bakgrunnen for CM Punk-utfordringen er, svarer Meek følgende:

- CM Punk burde ikke fått lov til å gå kamper i UFC igjen, og jeg kan godt være han som slår ham ut.

(artikkelen fortsetter under bildet)

NEVNES: CM Punk og Mickey Gall er motstandere Emil Meek kunne tenkte seg å møte for publisitetens skyld. Foto: Rey Del Rio (AFP)

Meek regner med å være ute i fire til åtte uker som følge av skaden han pådro seg i ribbeinet lørdag.

Etter det Nettavisen kjenner til blir Meeks neste kamp med stor sannsynlighet enten i London 18. mars eller på et København-stevne som ennå ikke er spikret.

UFC håper å debutere i Danmarks hovedstad en gang til våren.

embedNAvideo("0365LybVSLwU8CpbxrDqjA", false) HTML EMBED

Les også Meek vant UFC-debuten

Les også Meek tvinges til å ta skjegget

Les også UFC nekter Meek å gå til buret med øksa

embedNAvideo("W9-IMmWXNte0PfG1F6HeGQ", false) HTML EMBED